---
# System prepended metadata

title: Ensimmäiset kaksi viikkoa
tags: [ICT-toimeksiantoprojekti]

---

# Ensimmäiset kaksi viikkoa

Projekti on nyt virallisesti aloitettu, mutta en ole vielä kuitenkaan päässyt itse kehitystyöhön kiinni, sillä muut työkiireet ovat ajaneet tämän edelle.

Viime viikon alussa pidimme vielä yhden palaverin työpaikalla, jossa kävimme läpi Sepon kanssa puhutut asiat.
Projektin "asiakkaana" toimii työkalua eniten kehittänyt ja käyttänyt kollegani, ja tarkoituksena on että alamme pitämään viikottain palavereja, kunhan saadaan kehitystyö käyntiin. Ennen tätä pidämme ensi viikolla pari palaveria joissa tutustutaan työkalun toimintaan ja sen backend puoleen tarkemmin, ja suunnittelemme mistä lähdetään liikkeelle.
Projektissa tulen käyttämään Kanban mallia, sillä se on ollut firmassa muutenkin käytössä, ja sopii hyvin projektin luonteeseen.
Projektille on luotu Jiraan Epic-tiketti, jonka alle rupeamme luomaan tarkempia taskeja ensi viikolla. Näiden edistymistä seurataan sitten Jiran Kanban boardilla.

Menneen kahden viikon aikana olen kuitenkin saanut sen verran konkreettista työtä aikaan projektin saralla, että tälle on nyt luotu kehitysympäristö, jonka toimintaakin olen kerennyt jonkun verran opiskella. Jatkan siihen perehtymistä lisää ensi viikolla myös.

Sovimme myös projektin valmistumiselle tavoitteen, että se olisi valmis jo pitkänä perjantaina. Tosin en itse henkilökohtaisesti usko sen onnistumiseen sillä tälle on toistaiseksi ollut hyvin vaikeaa löytää aikaa.
Pyrinkin nyt jatkossa tekemään selväksi ettei tavoitetta saavuteta ellei aikaa jostain onnistuta löytämään.

#### Käytetty työaika viimeiseltä kahdelta viikolta:

![](https://i.imgur.com/FK9QoLU.png)

#### Koko projektin työaika tähän mennessä:

![](https://i.imgur.com/MkYtycz.png)


###### tags: `ICT-toimeksiantoprojekti`